נקודה למחשבהאלישע לוי, מאחוריך. 0:1 קטן של מכבי נתניה על מכבי ת"א הספיק לחניכיו של לותר מתיאוס בכדי לכבוש את המקום השני בטבלה ולצמק את הפער ממכבי חיפה לנקודה אחת בלבד. למרות זאת, סגנית האלופה רחוקה מלהרשיםיום שני 19 ינואר 2009מערכת TELESPORT
מכבי נתניה גברה הערב (שני) על מכבי תל אביב בתוצאה 0:1 במשחק שנעל את המחזור ה-16 בליגת ווינר. אחרי 4 משחקים ללא ניצחון, חניכיו של לותר מתיאוס ניצלו את הפסדה של מכבי חיפה 2:0 למכבי פ"ת, כדי לצמצם את הפער מהמוליכה לנקודה אחת בלבד.
סגנית האלופה יכולה לקחת מהמשחק הזה רק את 3 הנקודות. פשוט כי היא נראתה רע. לותר מתיאוס עלה לשחק בהרכב הגנתי, שהצליח לכבוש אך ורק בגלל טעות קשה של יובל שפונגין. בשבוע הבא יפגשו הצהובים-שחורים את הפועל ת"א, אז זה כבר יהיה יותר קשה.
מן העבר השני, אחרי שנפרדו מיאניק קמנאן ורודי חדד וקיבלו לשורותיהם את המגן חיים מגרלשווילי, הצהובים של אבי נמני רשמו הערב משחק ליגה שביעי ללא ניצחון. הצהובים מדורגים במקום התשיעי, כשרק 16 נקודות במאזנן מתוך 48 אפשריות. מהלך המשחק:
מכבי ת"א פתחה את המשחק מעט יותר נחושה, אך לא הצליחה להגיע למצבים ליד שערו של לירן שטראובר. בדקה ה-13, מאור בוזגלו קיבל הזדמנות נהדרת להעלות את קבוצתו ליתרון בזכות כדור חופשי במיקום מסוכן, אך הקשר בעט את הכדור מחוץ למסגרת.
בדקה ה-20, שלו מנשה העלה את מכבי נתניה ליתרון 0:1. יובל שפונגין הרחיק כדור בצורה שלומיאלית ישירות לרגליו של תיירי טאזמטה. האחרון מיהר להמשיך את הכדור לשלו מנשה שהיה לבדו ברחבה, ומול יבריץ' מצא את הרשת בקלות, 0:1 ב'קופסא'.
בדקה ה-50, מתן לוטטי השתלט על כדור ברחבה ובעט מעל המשקוף. בדקה ה-64, כדור שפגע בנקוסי התגלגל לו לכיוון השער, אך אבי יחיאל הצליח להרחיק ברגע האחרון. דקה לאחר מכן, דור מלול חלף על פני לואיס מרין והקשית את הכדור מעל שטראובר, אך גם מעל המשקוף.
בדקה ה-75, טאזמטה נהנה מעוד טעות של הגנת מכבי ת"א, אך בעט את הכדור רחוק מהמסגרת. 3 דקות לאחר מכן, ציון צמח הצעיר שנכנס כמחליף הגביה כדור נהדר לרחבה, בוזגלו התרומם ונגח החוצה.
בדקה ה-80, לירן שטראובר הציל את מכבי נתניה מספיגת שער בטוח. כדור שהורחק הגיע לרגליו של לוטטי, ששלח טיל מתוך הרחבה ונעצר רק אצל השוער הנתנייתי. בדקה ה-89, מתן לוטטי הורחק בכרטיס אדום אחרי הכשלה על טאזמטה, כשגם צהוב היה מספיק במקרה הזה.
הרכב מכבי נתניה: לירן שטראובר, קלמי סבן, לואיס מרין, גולן חרמון, ביבאן פרנסמן, דדי בן דיין, רביד גזל, אלמוג כהן (אבי כנפו 27', דלה ימפולסקי 87'), סיאבונגה נקוסי (ראובן עובד 67'), שלו מנשה ותיירי טאזמטה.
הרכב מכבי תל אביב: דרגוסלב יבריץ', יובל שפונגין, אבי יחיאל, ליאור ז'אן, אורי שטרית, דולי ג'ונסון, גיז'רמו ישראלביץ' (מתן לוטטי 46', הורחק 89'), יוסי שבחון (ציון צמח 75'), מאור בוזגלו, דור מלול ועמנואל מאיוקה.